<classify> Mahakama Kuu nchini imetupilia mbali ombi la aliyekuwa mbunge wa Singida Mashariki Chadema, Tundu Lissu kutengua uamuzi wa Spika wa Bunge, Job Ndugai wa kumvua ubunge.Akisoma uamuzi huo wa Mahakama leo Jumatatu, Septemba 9, 2019, Jaji Sirillius Matupa amesema kuwa kama maombi yake yakikubaliwa yatasababisha uvunjaji wa katiba kwani italazimika kuwa na wabunge wawili kwenye jimbo moja.Jaji Matupa ameeleza kuwa Lissu alitakiwa kufungua kesi ya kupinga uchaguzi wa ubunge katika jimbo hilo badala ya kuomba uamuzi wa Spika utenguliwe. Mnamo Juni 28, 2019 Spika Ndugai alitangaza kukoma kwa ubunge wa Lissu kutokana na kutokuhudhuria vikao vya bunge kwa muda mrefu bila kumjulisha Spika kwa maandishi, jambo ambalo linafahamika kwa mujibu wa Katiba ya Nchi. Lissu yuko nchini Ubelgiji, kwa ajili ya matibabu baada ya kushambuliwa kwa risasi na watu ambao hawajulikana nyumbani kwake, mnamo Septemba 7, 2017.  <topic>: KITAIFA 